




LIETUVOS RESPUBLIKOS ŽEMĖS ŪKIO MINISTRAS


ĮSAKYMAS
DĖL PARAMOS AVIŲ LAIKYTOJAMS UŽ SAVANORIŠKĄ AVIŲ VAKCINACIJĄ NUO MĖLYNOJO LIEŽUVIO LIGOS TEIKIMO TAISYKLIŲ PATVIRTINIMO

2026 m. balandžio 14 d. Nr. 3D-174
Vilnius


Vadovaudamasis Lietuvos Respublikos žemės ūkio, maisto ūkio ir kaimo plėtros įstatymo 8 straipsnio 4 dalimi ir 2013 m. gruodžio 18 d. Komisijos reglamentu (ES) Nr. 1408/2013 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai žemės ūkio sektoriuje su visais pakeitimais,
t v i r t i n u Paramos avių laikytojams už savanorišką avių vakcinaciją nuo mėlynojo liežuvio ligos teikimo taisykles (pridedama).




Žemės ūkio ministras								Andrius Palionis


PATVIRTINTA
Lietuvos Respublikos žemės ūkio ministro
2026 m. balandžio 14  d. įsakymu Nr. 3D-174 



 SKYRIUS


.	Paramos avių laikytojams už savanorišką avių vakcinaciją nuo mėlynojo liežuvio ligos teikimo taisyklės (toliau – Taisyklės) parengtos vadovaujantis 2013 m. gruodžio 18 d. Komisijos reglamentu (ES) Nr. 1408/2013 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai žemės ūkio sektoriuje su paskutiniais pakeitimais, padarytais 2025 m. spalio 2 d. Komisijos reglamentu (ES) 2025/1989 (toliau – Reglamentas (ES) Nr. 1408/2013), Ūkinių gyvūnų laikymo vietų registravimo ir jose laikomų ūkinių gyvūnų ženklinimo ir apskaitos tvarkos aprašu, patvirtintu Lietuvos Respublikos žemės ūkio ministro 2003 m. birželio 16 d. įsakymu Nr. 3D-234 „Dėl Ūkinių gyvūnų laikymo vietų registravimo ir jose laikomų ūkinių gyvūnų ženklinimo ir apskaitos tvarkos aprašo patvirtinimo“ (toliau – Aprašas), bei Valstybės pagalbos žemės ūkiui, maisto ūkiui, žuvininkystei ir kaimo plėtrai ir kitų iš valstybės biudžeto lėšų finansuojamų priemonių bendrosiomis administravimo taisyklėmis, patvirtintomis Lietuvos Respublikos žemės ūkio ministro 2010 m. lapkričio 8 d. įsakymu Nr. 3D-979 „Dėl Valstybės pagalbos žemės ūkiui, maisto ūkiui, žuvininkystei ir kaimo plėtrai ir kitų iš valstybės biudžeto lėšų finansuojamų priemonių bendrųjų administravimo taisyklių patvirtinimo“ (toliau – Bendrosios administravimo taisyklės).
.	Taisyklės reglamentuoja nereikšmingos (de minimis) pagalbos teikimą iš valstybės biudžeto lėšų, kompensuojant dalį išlaidų, patirtų savanoriškai vakcinuojant avis (tiek pateles, tiek ir patinus) nuo mėlynojo liežuvio ligos (toliau – parama).
.	Šiose Taisyklėse vartojamos sąvokos:
.	Avių laikytojas – asmuo, kuris yra avies (-ių) savininkas ar ją (-jas) laiko atlygintinai ar neatlygintinai.
.	Mėlynojo liežuvio liga (toliau – MLL) – virusinė naminių ir laukinių atrajotojų, įskaitant galvijus, avis, ožkas ir elninių šeimai priklausančius gyvūnus, užkrečiamoji liga, plintanti per kraujasiurbius vabzdžius (Culicoides genties mašalus) ir įtraukta į sąrašą pagal 2016 m. kovo 9  d. Europos Parlamento ir Tarybos reglamento (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai (Gyvūnų sveikatos teisės aktas), su visais pakeitimais, 9 straipsnio 1 dalies c punktą. 
.	Paramos gavėjas – pareiškėjas, kuriam skirta nereikšminga (de minimis) pagalba iš valstybės biudžeto lėšų, kompensuojant dalį išlaidų, patirtų savanoriškai vakcinuojant avis nuo mėlynojo liežuvio ligos.
.	Paramos paraiška – avių laikytojo valstybės įmonei Žemės ūkio duomenų centrui teikiama paraiška gauti paramą už savanorišką avių vakcinaciją nuo mėlynojo liežuvio ligos (paraiškos forma pateikiama Taisyklių 1 priede).
.	Pareiškėjas – avių laikytojas, pateikęs valstybės įmonei Žemės ūkio duomenų centrui paramos paraišką.
.	Savanoriška avių vakcinacija nuo mėlynojo liežuvio ligos – avių laikytojo iniciatyva atliekama avių vakcinacija nuo mėlynojo liežuvio ligos, kai tokia vakcinacija nėra privaloma pagal gyvūnų sveikatą reglamentuojančius teisės aktus. Ji vykdoma teisės aktų nustatyta tvarka, naudojant veterinarinius vaistus (vakcinas), kuriuos leidžiama naudoti Lietuvos Respublikoje vadovaujantis Lietuvos Respublikos veterinarinių vaistų įstatymo 18 straipsnio 2 dalimi, laikantis veterinarinio vaisto (vakcinos) aprašo. 
.	Kitos šiose Taisyklėse vartojamos sąvokos suprantamos taip, kaip jos apibrėžtos Lietuvos Respublikos veterinarijos įstatyme, Reglamente (ES) Nr. 1408/2013 ir Bendrosiose administravimo taisyklėse.

.	Teisę į paramą turi avių laikytojas, kuris:
.	Aprašo nustatyta tvarka įregistruotas Ūkinių gyvūnų registro informacinėje sistemoje (toliau – ŪGRIS) kaip avių laikytojas; 
.	avių vakcinacijos laikotarpiu laikė Aprašo nustatyta tvarka ŪGRIS registruotas ir suženklintas avis;
.	yra ūkio subjektas, vykdantis pirminę žemės ūkio produktų gamybą, Lietuvos Respublikos žemės ūkio ir kaimo verslo registre nurodytas kaip valdos valdytojas arba partneris. 
.	Parama teikiama avių laikytojams už savanorišką avių vakcinaciją nuo MLL, vykdomą naudojant veterinarinį vaistą (vakciną), kurį Lietuvos Respublikoje leidžiama naudoti vadovaujantis Lietuvos Respublikos veterinarinių vaistų įstatymo 18 straipsnio 2 dalimi ir kuris skirtas Valstybinės maisto ir veterinarijos tarnybos nustatyto ir paskelbto Lietuvos Respublikos teritorijoje paplitusio MLL viruso serotipo prevencijai.
.	Parama teikiama už savanorišką avių vakcinaciją nuo MLL, atliktą šiais laikotarpiais:
.	2026 metais – už vakcinaciją, atliktą laikotarpiu nuo 2026 m. sausio 1 d. iki 2026 m. gegužės 31 d.;
.	paskesniais metais – už vakcinaciją, atliktą laikotarpiu nuo praėjusių metų birželio 1 d. iki einamųjų metų gegužės 31 d.
.	Parama teikiama už kiekvieną Taisyklių reikalavimus atitinkančią faktiškai vakcinuotą avį, kai:
.	vakcinacijos schemos įgyvendinimo laikotarpiu (nuo pirmos vakcinos dozės suleidimo iki paskutinės vakcinos dozės suleidimo pagal veterinarinio vaisto (vakcinos) apraše nustatytą vakcinacijos schemą) laikoma to paties laikytojo bandoje;
.	pagal veterinarinio vaisto (vakcinos) aprašą atitinka vakcinacijai taikomus amžiaus kriterijus;
.	vakcinacija atliekama laikantis veterinarinio vaisto (vakcinos) aprašo;
.	vakcinacijos nuo MLL duomenys, nurodyti Ūkinių gyvūnų registro informacinės sistemos nuostatų, patvirtintų Lietuvos Respublikos žemės ūkio ministro 2007 m. spalio 10 d. įsakymu Nr. 3D-451 „Dėl Ūkinių gyvūnų registro informacinės sistemos nuostatų patvirtinimo“, 18.44 papunktyje, turi būti užregistruojami ŪGRIS; duomenis suveda avių vakcinaciją atlikęs veterinarijos gydytojas.
.	Pagal Taisykles kompensuojama avių laikytojui 2,5 Eur (du eurai penkiasdešimt centų) už vieną faktiškai atliktą avies vakcinaciją (vieną vakcinos suleidimo kartą). Jeigu pagal veterinarinio vaisto (vakcinos) aprašą vakcinacija turi būti atliekama du kartus su nustatyta pertrauka, kompensacija mokama už ne daugiau kaip du faktiškai atliktus vakcinacijos kartus vienai aviai, bet ne daugiau kaip 5 Eur (penkis eurai) vienai aviai (išmokos kodas – 24250).
.	Paaiškėjus, kad lėšų poreikis išlaidoms kompensuoti viršija einamaisiais metais paramai skirtas valstybės biudžeto lėšas, Lietuvos Respublikos žemės ūkio ministerija (toliau – ŽŪM) gali priimti sprendimą skirti papildomai lėšų. Jeigu papildomai lėšos neskiriamos ar skiriama jų nepakankamai, paramos suma kiekvienam pareiškėjui mažinama proporcingai trūkstamų lėšų daliai.
.	Bendra nereikšmingos (de minimis) pagalbos, suteiktos vadovaujantis Reglamento (ES) Nr. 1408/2013 nuostatomis, suma vienam pareiškėjui (įskaitant su juo Reglamento (ES) Nr. 1408/2013 2 straipsnio 2 dalyje nurodytais ryšiais susijusius ūkio subjektus) per bet kurį trejų metų laikotarpį negali viršyti 50 000 Eur (penkiasdešimt tūkstančių eurų). 
.	Bendra nereikšmingos (de minimis) pagalbos, suteiktos vadovaujantis Reglamento (ES) Nr. 1408/2013 nuostatomis, suma pirminės žemės ūkio produktų gamybos sektoriuje veiklą vykdančioms įmonėms per bet kurį trejų metų laikotarpį neturi viršyti Reglamento (ES) Nr. 1408/2013 priede nurodytos nacionalinės ribos. 
.	Jei suteikus paramą pagal Taisykles būtų viršytos Taisyklių 10 punkte ir 11 punkte nurodytos ribos, skiriant paramą, paramos suma sumažinama tiek, kad Taisyklių 10 ir 11 punktuose nurodytos ribos nebūtų viršytos.
.	Jei ūkio subjektas veiklą vykdo keliuose sektoriuose, teikiant paramą turi būti tenkinamos Reglamento (ES) Nr. 1408/2013 1 straipsnio 2 ir 3 dalių nuostatos.
.	Įmonių susijungimo arba įsigijimo atvejais arba, kai viena įmonė suskaidoma į dvi ar daugiau atskirų įmonių per praėjusius trejus metus iki paramos skyrimo, apskaičiuojant, ar suteikus paramą ūkio subjektui nebus viršyta atitinkama viršutinė riba, turi būti taikomos Reglamento (ES) Nr. 1408/2013 3 straipsnio 9 ir 10 dalių nuostatos.
.	Teikiama parama gali būti sumuojama su kita nereikšminga (de minimis) pagalba ir (ar) valstybės pagalba, vadovaujantis Reglamento (ES) Nr. 1408/2013 5 straipsnio nuostatomis. 
.	Parama išreiškiama kaip piniginė dotacija. Visi skaičiai nurodomi bruto, t. y. neatskaičius mokesčių ar kitų rinkliavų.
.	Teikiant paramą turi būti tenkinamos Reglamento (ES) Nr. 1408/2013 1 straipsnio 1 dalies nuostatos.
.	Pridėtinės vertės mokestis (toliau – PVM) yra tinkama finansuoti išlaida tik tais atvejais, kai jo paramos gavėjas negali susigrąžinti pagal galiojančius teisės aktus. 
.	Tuo atveju, jeigu avių laikytojas miršta, taikomos šios nuostatos:
.	Avių laikytojui, atitikusiam Taisyklių nustatytus reikalavimus ir pateikusiam paramos paraišką, mirus po sprendimo dėl paramos skyrimo priėmimo, teisė į paramą pereina jo įpėdiniui. Įpėdinis, gavęs paveldėjimo faktą patvirtinančius dokumentus (paveldėjimo teisės liudijimą, nuosavybės teisės liudijimą ar kitus dokumentus) (toliau – paveldėjimo faktą patvirtinantys dokumentai) ir įregistruotas valdos valdytoju ar partneriu, pateikia Nacionalinei mokėjimo agentūrai prie Žemės ūkio ministerijos (toliau – Agentūra) prašymą išmokėti paramą. 
.	Avių laikytojui mirus po paramos paraiškos pateikimo ir iki sprendimo dėl paramos skyrimo priėmimo, įpėdinis, gavęs paveldėjimo faktą patvirtinančius dokumentus ir įregistruotas valdos valdytoju ar partneriu, pateikia Agentūrai užpildytą paramos paraiškos formą (nepildant jos 6 dalies) ir prašymą perimti mirusio avių laikytojo pateiktos paramos paraiškos duomenis. Paramos paraiškos 6 dalies duomenys nustatomi pagal mirusio avių laikytojo pateiktą paramos paraišką. Agentūra įvertina, ar įpėdinis atitinka Taisyklių reikalavimus.

.	Paramos paraiškos priimamos einamaisiais metais nuo birželio 1 d. iki birželio 30 d. (įskaitytinai). Avių laikytojas, dėl svarbių priežasčių (įskaitant nenugalimos jėgos aplinkybes ar sunkią ligą) pavėlavęs pateikti paramos paraišką, gali ją pateikti iki einamųjų metų liepos 14 d. (įskaitytinai). Papildomi dokumentai, pagrindžiantys vėlavimo priežastis, teikiami tik Agentūros prašymu.
.	Prasidėjus paramos paraiškų priėmimo laikotarpiui, avių laikytojas paramos paraišką teikia suvesdamas duomenis į valstybės įmonės Žemės ūkio duomenų centro (toliau – ŽŪDC) Paramos žemės ūkio veiklos subjektams apskaičiavimo informacinę sistemą (toliau – PŽŪVSAIS). Paramos suma apskaičiuojama pagal faktiškai atliktų ir nustatyta tvarka užregistruotų avių vakcinacijų skaičių.
.	ŽŪDC, administruodamas paramos paraiškas pagal PŽŪVSAIS pateiktus ir iš ŪGRIS gautus duomenis:
.	sutikrina paramos paraiškoje nurodyto vakcinuotų nuo MLL avių skaičiaus atitiktį ŪGRIS duomenims ir pagal ŪGRIS turimus duomenis įvertina Taisyklių 7 punkte nustatytų reikalavimų atitiktį;
.	patikrina duomenų teisingumą ŪGRIS, į kurią duomenis suveda veterinarijos gydytojai, vadovaudamiesi Valstybinės maisto ir veterinarijos tarnybos direktoriaus 2025 m. spalio 15 d. įsakymo Nr. B1-455 „Dėl mėlynojo liežuvio ligai imlių gyvūnų perkėlimo“, reikalavimais;
.	apskaičiuoja kiekvienam pareiškėjui maksimalią galimą paramos sumą;
.	per 15 darbo dienų nuo Taisyklių 20 punkte nurodytų terminų pabaigos pateikia Agentūrai paramos paraiškų gauti paramą už savanorišką avių vakcinaciją nuo mėlynojo liežuvio ligos duomenų suvestinę (forma pateikiama 2 priede) ir pareiškėjų, turinčių su jais Reglamento (ES) Nr. 1408/2013 2 straipsnio 2 dalyje nurodytais ryšiais susijusių įmonių, sąrašą (duomenys Excel formatu perduodami Agentūrai el. paštu nacparama@nma.lt):
.	nuo Taisyklių 20 punkte nustatyto paramos paraiškų priėmimo termino pabaigos – pagal laiku pateiktas paramos paraiškas;
.	nuo Taisyklių 20 punkte nustatyto pavėluotų paramos paraiškų pateikimo termino pabaigos – pagal pavėluotai pateiktas paramos paraiškas.
.	Agentūra, ne vėliau kaip iki einamųjų metų rugpjūčio 14 d. gavusi iš ŽŪDC Taisyklių 22.4 papunktyje nurodytą paramos paraiškų duomenų suvestinę:
.	Agentūros nustatyta tvarka patikrina pareiškėjų susietumą ir de minimis pagalbos ribas;
.	vadovaudamasi Suteiktos valstybės pagalbos ir nereikšmingos (de minimis) pagalbos registro nuostatais, patvirtintais Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (de minimis) pagalbos registro nuostatų patvirtinimo“ (toliau – Registro nuostatai), patikrina, ar suteikus paramą pareiškėjui (įskaitant su juo Reglamento (ES) Nr. 1408/2013 2 straipsnio 2 dalyje nurodytais ryšiais susijusius ūkio subjektus) nebus viršytos Taisyklių 10 ir 11 punktuose nustatytos nereikšmingos (de minimis) pagalbos ribos;
.	priima sprendimą dėl paramos skyrimo arba neskyrimo ir per 10 darbo dienų nuo sprendimo priėmimo dienos informuoja tuos pareiškėjus, kuriems parama neskiriama, nurodydama neskyrimo motyvus ir apskundimo tvarką. Informacija apie paramos gavėjui skirtą ir išmokėtą paramos sumą skelbiama Agentūros informaciniame portale https://portal.nma.lt;
.	pateikia duomenis apie skirtą paramą Suteiktos valstybės pagalbos ir nereikšmingos (de minimis) pagalbos registrui Registro nuostatų nustatyta tvarka;
.	užsako paramai reikalingas valstybės biudžeto lėšas Bendrųjų administravimo taisyklių nustatyta tvarka ir jas išmoka paramos gavėjams ne vėliau kaip iki einamųjų metų rugsėjo 30 d. Jei yra anuliuotų mokėjimų dėl netikslių banko sąskaitų duomenų, lėšos pervedamos į paskutinę Agentūrai žinomą paramos gavėjo banko sąskaitą, kuri buvo naudota išmokant lėšas;
.	iki einamųjų metų gruodžio 31 d. pateikia ŽŪM ataskaitą apie paramos avių laikytojams už savanorišką avių vakcinaciją nuo mėlynojo liežuvio ligos teikimo įgyvendinimą (forma pateikiama 3 priede).
.	Priėmus sprendimą skirti paramą, pareiškėjas tampa paramos gavėju.
.	Paramos gavėjams už kompensuojamas išlaidas skirta parama turi būti išmokama einamaisiais metais, laikantis Taisyklių 23.5 papunktyje nustatyto termino. Parama gali būti išmokama kitais metais tuo atveju, kai paramos už einamaisiais metais patirtas išlaidas neįmanoma išmokėti einamaisiais metais dėl paramos gavėjo pateiktų netikslių duomenų ar paramos gavėjo mirties atveju dėl vykdomų administravimo procedūrų sprendimui dėl paramos skyrimo ir išmokėjimo paramos gavėjo įpėdiniui priimti. Iki kitų metų gegužės 31 d. neatsiradus paveldėtojų ar esant netiksliems paramos paraiškos duomenims, dėl kurių negali būti išmokama parama, išmoka anuliuojama.
.	Privalomos grąžinti lėšos, kurios paramos gavėjams buvo išmokėtos neteisėtai ir (ar) panaudotos pažeidžiant teisės aktus, ir su minėtomis lėšomis susijusios palūkanos administruojamos vadovaujantis Lietuvos Respublikos konkurencijos įstatymo 551 straipsniu ir (ar) Grąžintinų lėšų, susidariusių įgyvendinant nacionalinės paramos žemės ūkiui, maisto ūkiui, kaimo plėtrai ir žuvininkystei priemones, administravimo taisyklių, patvirtintų Lietuvos Respublikos žemės ūkio ministro 2011 m. spalio 13 d. įsakymu Nr. 3D-750 „Dėl Grąžintinų lėšų, susidariusių įgyvendinant nacionalinės paramos žemės ūkiui, maisto ūkiui, kaimo plėtrai ir žuvininkystei priemones, administravimo taisyklių patvirtinimo“, nustatyta tvarka.
.	Agentūros ataskaitų teikimas ŽŪM vykdomas Bendrųjų administravimo taisyklių nustatyta tvarka ir terminais.

 SKYRIUS


.	Už paramos paraiškoje pateiktų duomenų teisingumą atsako juos pateikęs avių laikytojas arba jo įgaliotas atstovas.
.	Už paramos apskaičiavimą pagal Taisyklių 22.3 papunktį bei pavėluotai pateiktų paramos paraiškų pateikimo priežasčių pagrįstumo vertinimą atsako ŽŪDC.
.	Už sprendimo dėl paramos skyrimo ar neskyrimo priėmimą, paramos išmokėjimą ir apskaitą atsako Agentūra.
.	Avių laikytojai, neteisėtai gavę paramą arba pateikę klaidingus duomenis, taip pat asmenys, pažeidę Taisyklių reikalavimus, atsako teisės aktų nustatyta tvarka.
.	Jeigu dėl techninių ar kitų objektyvių priežasčių (trečiosios šalies klaidingų veiksmų (ar neveikimo)) parama nebuvo skirta, avių laikytojas turi teisę iki einamųjų metų gruodžio 31 d. pateikti ŽŪDC motyvuotą prašymą dėl duomenų patikslinimo. ŽŪDC, patikrinęs aplinkybes, prireikus patikslina duomenis ir apie tai informuoja Agentūrą.
.	Agentūros sprendimai ir (ar) veiksmai (neveikimas) gali būti skundžiami Agentūros direktoriui Lietuvos Respublikos viešojo administravimo įstatymo nustatyta tvarka.
.	ŽŪDC sprendimai ir (ar) veiksmai (neveikimas) gali būti skundžiami ŽŪDC vadovui Viešojo administravimo įstatymo nustatyta tvarka.
.	Agentūros ir ŽŪDC sprendimai bei veiksmai (neveikimas) gali būti skundžiami Lietuvos Respublikos ikiteisminio administracinių ginčų nagrinėjimo tvarkos įstatymo ir Lietuvos Respublikos administracinių bylų teisenos įstatymo nustatyta tvarka.

.	Agentūra ir ŽŪDC privalo ne trumpiau kaip 10 metų nuo paskutinės paramos išmokėjimo pagal šias Taisykles dienos saugoti visą su paramos teikimu susijusią informaciją ir dokumentus.
.	Paramos gavėjas privalo ne trumpiau kaip 10 metų nuo paramos išmokėjimo dienos saugoti visus su paramos gavimu susijusius dokumentus.
.	Pasikeitus Europos Sąjungos teisės aktams, reglamentuojantiems nereikšmingos (de minimis) pagalbos teikimą žemės ūkio sektoriuje, Taisyklės taikomos tiek, kiek jos neprieštarauja Europos Sąjungos teisės aktams, ir prireikus nustatyta tvarka keičiamos.

_______________________________

Paramos avių laikytojams už savanorišką avių vakcinaciją nuo mėlynojo liežuvio ligos teikimo taisyklių
 priedas


(Paraiškos gauti paramą už savanorišką avių vakcinaciją nuo mėlynojo liežuvio ligos forma)
VALSTYBĖS ĮMONĖ ŽEMĖS ŪKIO DUOMENŲ CENTRAS

PARAIŠKA GAUTI PARAMĄ UŽ SAVANORIŠKĄ AVIŲ VAKCINACIJĄ NUO MĖLYNOJO LIEŽUVIO LIGOS
_____________
(data)
.	Pareiškėjo duomenys:
Vardas	
Pavardė / įmonės pavadinimas	
Fizinio ar juridinio asmens kodas	
Žemės ūkio valdos atpažinties kodas	


.	Pareiškėjo kontaktiniai duomenys:
Savivaldybės pavadinimas	
Seniūnijos pavadinimas	
Gyvenamosios vietovės pavadinimas	
Gatvės pavadinimas	
Namo Nr.	
Buto Nr.	
Pašto kodas	
Telefono Nr.	
El. pašto adresas	


.	Banko sąskaitos duomenys:
Banko kodas	
Atsiskaitomosios sąskaitos numeris	


.	INFORMACIJA APIE PAREIŠKĖJO ATITIKTĮ REGLAMENTO (ES) Nr. 1408/2013 2 STRAIPSNIO 2 DALYJE NUSTATYTIEMS REIKALAVIMAMS 
Pagal Reglamento (ES) Nr. 1408/2013 nuostatas, „viena įmonė“ apima visas įmones (bet kuris ekonominę veiklą vykdantis subjektas, nepaisant jo teisinio statuso ir finansavimo būdų), kurių tarpusavio santykiai (teisiškai ar de facto) yra bent vienos rūšies iš toliau išvardytų (pildant lentelę būtina pažymėti „Taip“ arba „Ne“ ir nurodyti visas įmones, kurios laikomos „viena įmone“):	a) viena įmonė turi kitos įmonės akcininkų arba narių balsų daugumą (dauguma suprantama daugiau nei 50 proc.);	b) viena įmonė turi teisę paskirti arba atleisti daugumą kitos įmonės administracijos, valdymo arba priežiūros organo narių;	c) pagal sutartį arba vadovaujantis steigimo sutarties ar įstatų nuostata vienai įmonei suteikiama teisė daryti kitai įmonei lemiamą įtaką;	d) viena įmonė, būdama kitos įmonės akcininkė arba narė, vadovaudamasi su tos įmonės kitais akcininkais ar nariais sudaryta sutartimi, viena kontroliuoja tos kitos įmonės akcininkų arba narių balsavimo teisių daugumą (dauguma suprantama daugiau nei 50 proc.).	
Įmonių tarpusavio santykių rūšys (pildo fiziniai ir juridiniai asmenys)
Pareiškėjas, t. y. „viena įmonė“, yra susijęs su kitomis įmonėmis pirmiau nurodytais įmonių tarpusavio santykiais. (Jeigu pažymima „Taip“, toliau esančioje eilutėje nurodomi įmonių pavadinimai / vardai ir pavardės, įmonių / asmens kodai ir atitinkamai balsų skaičius procentine išraiška)	Taip □	Ne □
1.	2.	3.	n.	


.	INFORMACIJA, REIKALINGA UŽTIKRINTI, KAD NEBŪTŲ PAŽEISTOS NEREIKŠMINGOS (DE MINIMIS) PAGALBOS TEIKIMO SĄLYGOS, KAIP NURODYTA REGLAMENTO (ES) Nr. 1408/2013 3 STRAIPSNIO 9 IR 10 DALYJE 
Įmonių susijungimas, įsigijimas ir skaidymas per praėjusius trejus metus	Pažymėti
Mano įmonė per praėjusius trejus metus susijungė su kita įmone arba mano įmonė įsigijo kitą įmonę, arba kita įmonė įsigijo mano įmonę, arba mano įmonė buvo įkurta išskaidžius kitą įmonę (Jeigu pažymima „Taip“, toliau esančioje eilutėje nurodomi susijusių įmonių pavadinimai / vardai ir pavardės, įmonių / asmens kodai)	Taip □	Ne □
	1.	2.	n.	


.	Informacija apie savanorišką avių vakcinaciją nuo mėlynojo liežuvio ligos
Bandos Nr.	Bandos adresas	Vakcinacijos laikotarpis (data nuo – iki)	Vakcinuotų avių skaičius	Panaudotų vakcinos dozių skaičius
				
Iš viso:		

Prašau suteikti paramą už ______ faktiškai panaudotas vakcinos nuo mėlynojo liežuvio ligos dozes avių bandoje.

.	Pareiškėjo deklaracija:
Aš, pretenduojantis (-i) gauti paramą pagal Paramos avių laikytojams už savanorišką avių vakcinaciją nuo mėlynojo liežuvio ligos teikimo taisykles (toliau – Taisyklės), pasirašydamas (-a) šią paraišką:
.	 Patvirtinu, kad visa paramos paraiškoje pateikta informacija yra teisinga.
.	 Patvirtinu, kad susipažinau su Taisyklių ir kitų teisės aktų, reglamentuojančių paramos teikimą, nuostatomis.
.	 Įsipareigoju, gavęs (-usi) Nacionalinės mokėjimo agentūros prie Žemės ūkio ministerijos (toliau – Agentūra) reikalavimą (raštą, pranešimą) dėl paramos, jos dalies ar permokos grąžinimo, per reikalavime nurodytą terminą grąžinti į Agentūros sąskaitą nurodytą sumą ir sumokėti palūkanas (jei reikia).
.	 Esu informuotas (-a), kad paramos paraiškoje ir kituose Agentūrai pateiktuose dokumentuose esantys mano asmens ir kiti duomenys bus apdorojami ir saugomi paramos administravimo informacinėse sistemose ir kad Agentūra gaus mano asmens ir kitus duomenis iš kitų juridinių asmenų, registrų ar duomenų bazių paramos administravimo klausimais. Detalesnė informacija apie duomenų tvarkymą skelbiama Agentūros ir VĮ Žemės ūkio duomenų centro svetainėse.
.	 Įsipareigoju 10 metų nuo paramos išmokėjimo saugoti visus dokumentus, susijusius su paramos gavimu.
.	 Esu informuotas (-a), kad informacija apie mano prašomą ir gautą paramą bus viešinama visuomenės informavimo tikslais, taip pat gali būti perduota audito ir tyrimų institucijoms siekiant apsaugoti Europos Sąjungos ir Lietuvos Respublikos interesus.
.	 Patvirtinu, kad nesieksiu susigrąžinti PVM iš valstybės biudžeto, jei PVM pripažinta tinkama finansuoti išlaida.
.	 Įsipareigoju, kad tuo atveju, jei nuo paraiškos pateikimo iki sprendimo skirti paramą priėmimo mano įmonė susijungia su kita įmone, vyksta įmonių įsigijimas ar išskaidymas, pateiksiu tai pagrindžiančią informaciją ir (ar) dokumentus.
		
(parašas)		(vardas, pavardė)






Paramos avių laikytojams už savanorišką avių vakcinaciją nuo mėlynojo liežuvio ligos teikimo taisyklių
 priedas



VALSTYBĖS ĮMONĖ ŽEMĖS ŪKIO DUOMENŲ CENTRAS


PARAMOS PARAIŠKŲ GAUTI PARAMĄ UŽ SAVANORIŠKĄ AVIŲ VAKCINACIJĄ NUO MĖLYNOJO LIEŽUVIO LIGOS DUOMENŲ SUVESTINĖ
(pildo valstybės įmonė Žemės ūkio duomenų centras, pateikdamas duomenis Nacionalinei mokėjimo agentūrai prie Žemės ūkio ministerijos el. paštu nacparama@nma.lt)


________  Nr._________
(data)
Vilnius


Eil. Nr.		Asmens / įmonės kodas		Asmens vardas		Asmens pavardė / įmonės pavadinimas	Elektroninio pašto adresas	Vakcinuotų avių skaičius	Panaudotų vakcinos nuo mėlynojo liežuvio ligos dozių skaičius	Apskaičiuota paramos suma, Eur	Išmokos kodas	Banko kodas	Atsiskaitomosios sąskaitos Nr.	Savivaldybės kodas	Gatvės pavadinimas, namo Nr.	Seniūnijos pavadinimas	Pašto kodas	Savivaldybės pavadinimas
															
															
															
															


______________________

Paramos avių laikytojams už savanorišką avių vakcinaciją nuo mėlynojo liežuvio ligos teikimo taisyklių
 priedas 



NACIONALINĖ MOKĖJIMO AGENTŪRA PRIE ŽEMĖS ŪKIO MINISTERIJOS

ATASKAITA APIE PARAMOS AVIŲ LAIKYTOJAMS UŽ SAVANORIŠKĄ AVIŲ VAKCINACIJĄ NUO MĖLYNOJO LIEŽUVIO LIGOS TEIKIMO ĮGYVENDINIMĄ 

____________ Nr. _______________
(data)
____________
(sudarymo vieta)

Periodas, už kurį formuojama ataskaita 		(nuo)                             (iki)


PARAMOS TEIKIMO AVIŲ LAIKYTOJAMS UŽ SAVANORIŠKĄ AVIŲ VAKCINACIJĄ NUO MĖLYNOJO LIEŽUVIO LIGOS ĮGYVENDINIMAS

Eil. Nr.	Informacija apie paramos avių laikytojams už savanorišką avių vakcinaciją nuo mėlynojo liežuvio ligos įgyvendinimą	Reikšmė
1.	Avių laikytojų, pateikusių paraiškas, skaičius, vnt.	
2.	Avių laikytojų, gavusių paramą, skaičius, vnt.	
3.	Vakcinuotų avių nuo mėlynojo liežuvio ligos skaičius, vnt.	
4.	Kompensuotų vakcinos dozių skaičius, vnt.	
5.	Vidutinė paramos suma vienam gavėjui, Eur	
	Bendra išmokėta paramos suma, Eur	







Direktorius arba jo įgalioto asmens pareigos	 	(Parašas)	               (Vardas, pavardė)

